cyanic-selkie/wikianc huggingface dataset:
मृदा
मिट्टी का पार्श्व दृश्य और उसके संस्तर
मिट्टी के भौतिक गुण मिट्टी की संरचना, जलवायु मिट्टी में स्थित ऊष्मा एवं खनिज पदार्थो पर निर्भर हैं। मिट्टी के कण भिन्न-भिन्न आकार प्रकार के, कोई बड़े तो कोई छोटे और कोई अति सूक्ष्म, होते हैं। बड़े आकार के कण छोटे-छोटे पत्थरों के टुकड़े होते हैं। जैसे जैसे इनपर प्राकृतिक क्रियाएँ होती जाती हैं, बड़े टुकड़े छोटे होते जाते हैं और अंत में बालू, सिल्ट, चिकनी मिट्टी अथवा दोमट मिट्टी के आकार के हो जाते हैं। मिट्टी के बड़े आकार के कण अधिकांश बलुई मिट्टी में पाए जाते हैं और छोटे आकार के कण मटियार मिट्टी में मिलते हैं। इन्हीं दोनों आकार के कणों के मिश्रण से भिन्न-भिन्न प्रकार की मिट्टियाँ बनती हैं और उनके भिन्न-भिन्न भौतिक गुण भी हुआ करते हैं। मिट्टी में स्थित भौतिक गुणों का कृषि विज्ञान से अत्यंत गहरा संबंध है।
मिट्टी के कुछ भौतिक गुण, जैसे आपेक्षिक गुरुत्व, कणविन्यास (structure), कण आकार, (texture), मिट्टी की सुघट्यता और संसंजन, रंग, भार कणांतरिक छिद्र, समूह आदि महत्व के हैं, मिट्टी का आपेक्षिक गुरुत्व दो प्रकार का, एक आभासी (apparent) और दूसरा निरपेक्ष (absolute) होता है।
आभासी आपेक्षिक गुरुत्व मिट्टी के भीतरी भाग में जल तथा वायु के समावेश से प्राप्त होता है, अर्थात् यह मिट्टी के भीतरी स्थित खनिज से मिश्रित जल और वायु का गुरुत्व है। इसलिये इस गुरुत्व की मात्रा निरपेक्ष आपेक्षिक गुरुत्व से कम होती है। किसी ज्ञात आयतन वाली शुष्क मिट्टी के भार और उसी आयतनवाले जल के भार का यह अनुपात है। यह १.४० से १.६८ तक होता है। चिकनी मिट्टी और सिल्ट के कण बहुत छोटे और हल्के होते हैं, इसलिये वे एक दूसरे के साथ सघन नहीं हो पाते। ऐसी मिट्टी का भार कम होता है। मटियार, दोमट तथा सिल्ट मिट्टी का भार जानने के लिये उसे शुष्क बना दिया जाता है, क्योंकि भिन्न-भिन्न प्रकार की मिट्टी में नमी भिन्न प्रकार की होती है। निरपेक्ष आपेक्षिक गुरुत्व मिट्टी के उन भागों से संबंध रखता है जो खनिज तत्व है। इस कारण इसका मान अधिक होता है। निरपेक्ष आपेक्षिक गुरुत्व १.४ से २.६ के बीच में होता है।
मिट्टी के कण समूह बनाते हैं। भिन्न-भिन्न समूह भिन्न-भिन्न प्रकार की मिट्टी उत्पन्न करते हैं। ये कण एक दूसरे के साथ भिन्न-भिन्न प्रकार से मिले हुए हैं और इनका पारस्परिक संबंध दृढ़ तथा व्यवस्थित होता है। कण किसी भी रूप और आकार के हो सकते हैं। मिट्टी की उर्वरता कणों के विन्यास पर निर्भर है। पौधों को हवा और पानी की आवश्यकता होती है और हवा तथा पानी का मिट्टी में रहना कणों के विन्यास पर निर्भर है। ये कण समूह हैं- हो सकते हैं।
कण आकार
कणों के आकार का प्रभाव मिट्टी के अन्य भौतिक गुणों पर भी पड़ता है। बड़े आकार के कणोंवाली मिट्टी के कणांतरिक छिद्र बड़े होते हैं। ऐसी मिट्टी में जल बड़ी तीव्रता से नीचे बह जाता है, जिससे नमी का सदा अभाव रहता है। ऐसी मिट्टी में शीघ्र गरम और ठंडा हो जाने का गुण रहता है तथा ऐसी मिट्टी ऊसर होती है। छोटे छोटे कणवाली मिट्टियों में विशेषत: चिकनी मिट्टी में, विपरीत गुण होते हैं।
मिट्टी की सुघट्यता और संसंजन (Plasticity and Cohesion)
मिट्टी के साथ जल के मिलने से
कार्बनिक पदार्थों की उपस्थिति से भी मिट्टी में सुघट्यता आती हैं। छोटे-छोटे कणों के कारण सुघट्यता बढ़ती है। ऐटबर्ग (Atberg) ने सुघट्यता की चार अवस्थाएँ बतलाई हैं, जो जल की मात्रा पर निर्भर करती हैं।
मिट्टी के विभिन्न कणों पर एक दूसरे से विद्युत् शक्ति द्वारा खिंचाव उत्पन्न होता है, जिसे संसंजन कहते हैं। संसंजन और सुघट्यता का परस्पर संबंध है। एक के अधिक होने से दूसरा भी अधिक हो जाता है।
मिट्टी की ऊपरी परत का रंग
मिट्टियों के रंग भिन्न भिन्न होते हैं। कुछ मिट्टियाँ सफेद होती है, कुछ लाल, कुछ भूरी, कुछ काली तथा कुछ राख के रंग की। कहीं कहीं पीली मिट्ट भी पाई जाती है। विभिन्न द्रव्यों की उपस्थिति के कारण मिट्टी में ये रंग आ जाते हैं। मिट्टी के रंग पर भी जलवायु का प्रभाव पड़ता है। जहाँ वर्षा अधिक होती है वहाँ की मिट्टी रंगीन होती है। उष्ण प्रदेशों में लौहयुक्त मिट्टी पाई जाती है, जिसका रंग भूरा तथा पीला होता है। लौह के आक्सीकरण से यह रंग प्राप्त होता है। काली मिट्टी का रंग कार्बनिक पदार्थ तथा ह्यूमस (humus) के रहने के कारण काला होता है। ऐसी मिट्टी अधिक वर्षा वाले स्थानों में पाई जाती है।
भार
मिट्टी का अधिकांश भाग खनिज पदार्थों द्वारा बना हुआ है। आपेक्षिक गुरुत्व (लगभग २.५) से भार का ज्ञान होता है। कार्बनिक पदार्थ तथा जीवाश्म अधिक होने से मिट्टी हल्की हो जाती है।
कणांतरित छिद्र
मिट्टी के कणों के बीच कुछ जगह छूटी रहती है। इन जगहों को कणांतरिक छिद्र कहते हैं। यह कणों के विन्यास पर निर्भर करता है।
इससे कणांतरिक प्रतिशत छिद्रों के आयतन का पता लगाया जा सकता है, पर छिद्रों के आकार और रूप का पता नहीं लगता। मटियार मिट्टी में कणांतरिक छिद्र छोटे होते हैं, जबकि बलुई मिट्टी में वे बड़े होते हैं। इससे मटियार मिट्टी जल अधिक सोखती है और बलुई मिट्टी कम सोखती है। पहले प्रकार की मिट्टी केशिकीय (capillary) होती है और दूसरे प्रकार की अकेशिकीय। कणांतरिक छिद्र के कारण मिट्टी जलावशोषण क्षमता आती है।
मिट्टी की संरचना कणों की संरचना पर निर्भर करती है। कण विद्युच्छक्ति से बँधकर समूह बनाते हैं। समूहों में बँध जाने से बंधन और मजबूत हो जाता है। समूहों के बाँधने में लौह और कार्बनिक पदार्थो का विशेष हाथ रहता है। छोटे छोटे कणों के मिलने से मृदुकण विन्यास (crumb structure) प्राप्त होता है। इससे पानी का ठहराव अधिक होता है और जुताई भी अधिक सुगमता से होती है।
कणों की माप ISSS
कणों को मापकर उनका वर्गीकरण किया गया है। माप से मिट्टी के गुणों और उर्वरता का बहुत कुछ पता लगता है। यह वर्गीकरण अंतरराष्ट्रीय है:
इन कणों की माप स्टोक्स (Stokes) नामक वैज्ञानिक के निर्धारित समीकरण से प्राप्त होती है।
मिट्टी में जल
मिट्टी में जल का बहुत बड़ा महत्व है। यह जल चार प्रकार का होता है:
पौधों का जल से संबंध
जब तक पानी पर्याप्त रहता है, पौधे की जड़ अपना काम करती रहती है। धीरे-धीरे पानी जब कम हो जाता है तब ऐसी अवस्था आ जाती है कि पौधे की जड़े पानी का अवशोषण करने में असमर्थ हो जाती है और पौधे सूखने लगते हैं। ऐसी अवस्था में मिट्टी में जल बहुत कम रहता है और उसको मिट्टी से प्रेषित करने के लिये अधिक मात्रा में शक्ति की आवश्यकता होती है। ऐसी अवस्था में जो जल मिट्टी में है, उसे म्लानिगुणांक (wilting coefficient) कहते है। इसकी उपयोगिता अधिक है, क्योकि इससे मिट्टी के कॉलॉयड (colloid) पदार्थ की मात्रा ज्ञात होती है। इसके अतिरिक्त इससे निष्क्रिय जल की मात्रा का भी ज्ञान होता है। उस अधिकतम जल को, जिसे मिट्टी संतृप्त वायुमंडल के किसी एक ताप पर अवशोषित करती है, आर्द्रताग्राही गुणांक (hygroscopic coefficient) अथवा आर्द्रतावशोषी क्षमता (hygroscopic capacity) कहते हैं। आर्द्रताग्राही गुणांक का ज्ञान निम्नलिखित प्रकार से प्राप्त किया जाता है।
मिट्टी में स्थित वायु
मिट्टी में कणांतरिक छिद्र रहते हैं। उन छिद्रों में जब जल नहीं रहता तब वायु प्रवेश करती है। यह वायु मिट्टी में स्थित जल में भी विलयन की अवस्था में पाई जाती है। इस वायु में ऑक्सीजन और नाइट्रोजन के साथ-साथ कार्बन डाइऑक्साइड भी रहता है। ऑक्सीजन पौधों की जड़ों के लिये लाभदायक है। कार्बन डाइऑक्साइड से पौधों की वृद्धि होती है।
मिट्टी में ऊष्मा
पौधों की वृद्धि मिट्टी के जल, वायु और ताप पर निर्भर करती है। मिट्टी की ऊपरी सतह पर पाँच प्रकार से गरमी पहुँचती है: मिट्टी की ऊपरी सतह पर ताप दो प्रकार से घटता है: मिट्टी का ताप उसकी गहराई और जलवायु पर निर्भर करता है। गहराई से ऊष्मा बढ़ती है। ग्रीष्म ऋतु में ताप ऊँचा होता है और शरतु में नीचा।
मिट्टी में स्थित अकार्बनिक पदार्थ
लीबिग (Liebig) ने १८४० ई० में पहले पहल यह सिद्धांत स्थापित किया कि मिट्टी में पौधों को उपजाने के लिये अकार्बनिक पदार्थों की आवश्यकता होती है। इसके बाद इस विषय पर अनेकानेक अनुसंधान होते रहे और आज हम निश्चित रूप से जानते हैं कि मिट्टी में निम्नलिखित तत्त्वों का न्यूनाधिक मात्रा में रहना अत्यावश्यक है:
मिट्टी में अधिक मात्रा में रहने वाले तत्त्व
(१) नाइट्रोजन, (२) पोटैशियम, (३) फॉस्फोरस, (४) कैल्सियम, (५) मैग्नीशियम, (६) सोडियम, (७) कार्बन, (८) ऑक्सीजन और (९) हाइड्रोजन।
न्यून मात्रा में रहनेवाले तत्त्व
(१) लौह, (२) गंधक, (३) सिलिका, (४) क्लोरीन (५) मैंगनीज, (६) जस्ता, (७) निकल, (८) कोबल्ट (९) मोलिब्डेनम, (१०) ताम्र, (११) बोरन तथा (१२) सैलिनियम हैं।
नाइट्रोजन मिट्टी में कार्बनिक और अकार्बनिक दोनों रूपों में रहता है, अकार्बनिक रूप में नाइट्रेट और अमोनिया के रूप में। कार्बनिक पदार्थो के सड़ने से अमोनिया बनता है। अमोनिया पर जीवाणुओं की क्रिया से पहले नाइट्राइट और पीछे नाइट्रेट बनते हैं। जीवाणुओं से एंजाइम बनते है, जो मिट्टी को अपघटित करते रहते हैं। फॉस्फेट ऐपेटाइट से आता है। यह पौधों के फूल और फल के लिये लाभदायक होता है। पोटैशियम सल्फेट और कार्बोनेट के रूप में मिट्टी में रहता है तथा पौधों की रासायनिक क्रिया में सहायक होता है। इससे पौधों के पत्ते स्वस्थ रहते हैं और प्रोटीन और शर्करा की मात्रा बढ़ती है। कैल्सियम मिट्टी में, फॉस्फेट, कार्बोनेट और सल्फेट के रूप में रहता है। इससे पौधों के तने मजबूत होते हैं। यह मिट्टी की अम्लता को कम करता है और उससे पौधों को लाभ पहुँचता है। मैग्नीशियम कार्बोनेट के रूप में मिट्टी में रहता है। यह पौधों में क्लोरोफिल के बनाने में सहायता पहुँचाता है। कार्बन, हाइड्रोजन और ऑक्सीजन मिट्टी में कार्बनिक पदार्थ और जल द्वारा प्राप्त होते हैं। पौधे मिट्टी से ये तत्व कार्बोनेट के रूप में पाते हैं, लेकिन अधिकांश कार्बन पौधों को वायु द्वारा प्राप्त होता है। पौधे हाइड्रोजन और ऑक्सीजन को मिट्टीश् से जल के रूप में प्राप्त करते है। सोडियम क्षारीय तत्व है और मिट्टी में सल्फेट तथा कार्बोनेट के रूप में पाया जाता है।
न्यून तत्वों में लौह अत्यंत आवश्यक है। यह मिट्टी में ऑक्साइड के रूप में रहता है और क्लोरोफिल के बनने में सहायता पहुँचाता है। गंधक मिट्टी में सल्फेट के रूप में रहता है। यह पौधों में प्रोटीन को बढ़ाता है। क्लोरीन मिट्टी में कैल्सियम, मैग्नीशियम और सोडियम क्लोराइड के रूप में पाया जाता है। यह तत्व पौधों के पत्तों को बढ़ाता और मोटा करता है। अन्य तत्व पौधों की क्रियाओं को संतुलित रखकर फूलों और फलों के बनने में सहायक होते हैं।
मिट्टी में स्थित जैव और कार्बनिक पदार्थ
मिट्टी में अनेक जीवाणु, कीटाणु और जीवजंतु पाए जाते है, जो अनेक रासायनिक अभिक्रियाएँ संपन्न कर मिट्टी के गुण में परिवर्तन करते हैं। ये है:
मिट्टी में जीवाणुओं का स्थान बड़े महत्व का है। इनसे मिट्टी के भौतिकगुण बदलते हैं और उसकी उर्वरता बढ़ती है।।
मिट्टी में स्थित कलिल पर विनिमय क्रिया
मिट्टी में बारीक कण कलिल (colloid) के रूप में रहते हैं। उन पर आयनों (ions) की विनिमय क्रिया होती है। यह क्रिया पौधों की जड़ों को पोषक द्रव्य पहुंचाने में सहायक होती है। इसलिये यह क्रिया बड़े महत्व की है। कलिल कार्बनिक और अकार्बनिक दोनों हो सकते हैं। ये दोनों परस्पर मिले रहते हैं। अकार्बनिक कलिल ऐल्यूमिना और सिलिका के योग से बनते हैं। सिलिका कलिल पर ऋण विद्युत् रहता है। ये धन आयन का अवशोषण करते है। धन आयन पोषक तत्व होता है। कार्बनिक कलिल जल और पोषक तत्व का अधिक अवशोषण करता है। कलिल ऋण आयन का भी अवशोषण करते हैं।
मिट्टी में अम्लता और क्षारीयता
मिट्टी में अम्लता और क्षारीयता कलिल से उत्पन्न होती है। जब कलिल में क्षारीय तत्व अधिक रहता है तब क्षारीयता और हाइड्रोजन अधिक अवशोषित रहता है तब अम्लता, उत्पन्न होती है। अम्लता और क्षारीयता दोनों पौधों के लिये हानिकारक हैं। पौधों की अम्लता और क्षारीयता हाइड्रोजन आयन के सांद्रण से मापी जाती है। इसे पीएच द्वारा प्रकट करते हैं। यदि पीएच १ से ६ है, तो मिट्टी अम्लीय और ७ से ८.५ हो, तो लवणीय मिट्टी ८.५ से १४ है, तो मिट्टी क्षारीय होती है। विभिन्न पीएच पर तत्वों का अवशोषण विभिन्न होता है। अम्लता को दूर करने के लिये चूने या जिप्सम का प्रयोग होता है।
मिट्टी का विश्लेषण
मिट्टी के रासायनिक और भौतिक विश्लेषण किए जाते हैं। रासायनिक विश्लेषण से मिट्टी के पोषक द्रव्यों का पता लगता है और भौतिक विश्लेषण से मिट्टी के कणों की स्थिति का ज्ञान होता है। रासायनिक विश्लेषण नाइट्रोजन, फॉस्फेट (पूर्ण और प्राप्य), पोटाश (पूर्ण और प्राप्य) और जल की मात्रा निर्धारित की जाती है।
मृदा के प्रकार
सर्वप्रथम 1879 ई० में डोक शैव ने मिट्टी का वर्गीकरण किया और मिट्टी को सामान्य और असामान्य मिट्टी में विभाजित किया। भारत की मिट्टियाँ स्थूल रूप से पाँच वर्गो में विभाजित की गई है:
भारतीय कृषि अनुसंधान परिषद (ICAR) ने भारत की मिट्टी को आठ समूहों में बांटा है:
जल को अवषोषण करने की क्षमता सबसे अधिक दोमट मिट्टी में होती है। मृदा संरक्षण के लिए 1953 में केन्द्रीय मृदा संरक्षण बोर्ड की स्थापना की गयी थी। मरूस्थल की समस्या के अध्ययन के लिए राजस्थान के जोधपुर में अनुसंधान केन्द्र बनाये गये हैं।
जलोढ़ मिट्टी (दोमट मिट्टी)
क्षेत्रफल के दृष्टिकोण से भारत में सबसे अधिक क्षेत्रफल पर जलोढ़ मिट्टी पाये जाते है। भारत के कुल क्षेत्रफल का लगभग 40 प्रतिशत भाग पर जलोढ़ मिट्टी मिलते है। जलोढ़ मिट्टी का निर्माण नदियों के निक्षेपण से होता है। जलोढ़ मिट्टी में नाइट्रोजन एवं फॉस्फोरस की मात्रा कम होती है। यह कारण है कि जलोढ़ मिट्टी में यूरिया खाद डालना फसल के उत्पादन के लिए आवश्यक होता है। जलोढ़ मिट्टी में पोटाश एवं चूना की पर्याप्त मात्रा होती है। भारत में उत्तर का मैदान (गंगा का मैदान) सिंध का मैदान, ब्रह्मपुत्र का मैदान गोदावरी का मैदान, कावेरी का मैदान नदियों जलोढ़ मिट्टी के निक्षेपण से बने है। जलोढ़ की मिट्टी गेहूँ के फसल के लिए उत्तम माना जाता है। इसके अलावा इसमें धान एवं आलू की खेती भी की जाती है। जलोढ़ मिट्टी का निर्माण बलुई मिट्टी एवं चिकनी मिट्टी के मिलने से हुई है। जलोढ़ मिट्टी में ही बांगर एवं खादर मिट्टी आते है। बांगर पुराने जलोढ़ मिट्टी को एवं खादर नये जलोढ़ मिट्टी को कहा जाता है। जलोढ़ मिट्टी का रंग हल्के धूसर रंग का होता है।
काली मिट्टी
काली मिट्टी क्षेत्रफल की दृष्टिकोण से भारत में दूसरा स्थान रखता है। भारत में सबसे ज्यादा काली मिट्टी महाराष्ट्र में एवं दूसरे स्थान पर गुजरात प्रांत है। काली मिट्टी का निर्माण ज्वालामुखी के उदगार के कारण बैसाल्ट चट्टान के निर्माण होने से हुई। बैसाल्ट के टूटने से काली मिट्टी का निर्माण होता है। दक्षिण भारत में काली मिट्टी को 'रेगूर' (रेगूड़) कहा जाता है। केरल में काली मिट्टी को 'शाली' कहा जाता है। उत्तर भारत में काली मिट्टी को 'केवाल' के नाम से जाना जाता है।
काली मिट्टी में भी नाइट्रोजन एवं फॉस्फोरस की मात्रा कम होती है। इसमें लोहा, चूना, मैग्नीशियम एवं एलूमिना की मात्रा अधिक हाती है। काली मिट्टी में पोटाश की मात्रा भी पर्याप्त होती है।
काली मिट्टी कपास के उत्पादन के लिए सबसे उत्तम मानी जाती है। इसके अलावा काली मिट्टी में चावल की खेती भी अच्छी होती है। काली मिट्टी में मसूर, चना, खेसाड़ी की भी अच्छी उपज होती है।
काली मिट्टी में लोहे की अंश अधिक होने के कारण इसका रंग काला होता है। काली मिट्टी में जल जल्दी नहीं सुखता है अर्थात इसके द्वारा अवषोषित जल अधिक दिनों तक बना रहता है, जिससे इस मिट्टी में धान की उपज अधिक होती है। काली मिट्टी सुखने पर बहुत अधिक कड़ी एवं भीगने पर तुरंत चिपचिपा हो जाती है। भारत में लगभग 5.46 लाख वर्ग किमी0 पर काली मिट्टी का विस्तार है।
लाल मिट्टी
क्षेत्रफल के दृष्टिकोण से भारत में लाल मिट्टी का तीसरा स्थान है। भारत में 5.18 लाख वर्ग किमी0 पर लाल मिट्टी का विस्तार है। लाल मिट्टी का निर्माण ग्रेनाइट चट्टान के टूटने से हुई है। ग्रेनाइट चट्टान आग्नेय शैल का उदाहरण है। भारत में क्षेत्रफल की दृष्टिकोण से सबसे अधिक क्षेत्रफल पर तमिलनाडु राज्य में लाल मिट्टी विस्तृत है। लाल मिट्टी के नीचे अधिकांश खनिज मिलते हैं।
लाल मिट्टी में भी नाइट्रोजन एवं फॉस्फोरस की मात्रा कम होती है। लाल मिट्टी में मौजूद आयरनर ऑक्साइड(Fe2O3) के कारण इसका रंग लाल दिखाई पड़ता है। लाल मिट्टी फसल के उत्पादन के लिए अच्छी नहीं मानी जाती है। इसमें ज्यादा करके मोटे अनाज जैसे- ज्वार, बाजरा, मूँगफली, अरहर, मकई, इत्यादि होते है। कुछ हद तक धान की खेती इस मिट्टी में की जाती है, लेकिन काली मिट्टी के अपेक्षा धान का भी उत्पादन कम होता है। तमिलनाडु के बाद छतीसगढ़, झारखंड, मध्यप्रदेश एवं उड़ीसा प्राप्त में भी लाल मिट्टी मिलते है।
पीली मिट्टी - भारत में सबसे अधिक पीली मिट्टी केरल राज्य में है। जिस क्षेत्र में लाल मिट्टी होते है एवं उस मिट्टी में अधिक वर्षा होती है तो अधिक वर्षा के कारण लाल मिट्टी के रासायनिक तत्व अलग हो जाते है, जिसमें उस मिट्टी का रंग पीला मिट्टी दिखाई देने लगता है।
लैटेराइट मिट्टी
भारत में क्षेत्रफल के दृष्टिकोण से लैटेराइट मिट्टी को चौथा स्थान प्राप्त है। यह मिट्टी भारत में 1.26 लाख वर्ग किमी0 क्षेत्र पर फैला हुआ है। लैटेराइट मिट्टी में लौह ऑक्साइड एवं अल्यूमिनियम ऑक्साइड की मात्रा अधिक होती है लेकिन नाइट्रोजन, फॉस्फोरस, पोटाष, चुना एवं कार्बनिक तत्वों की कमी पायी जाती है। लैटेराइट मिट्टी चाय एवं कॉॅफी फसल के लिए सबसे अच्छी मानी जाती है। भारत में लैटेराइट मिट्टी असम, कर्नाटक एवं तमिलनाडु राज्य में अधिक मात्रा में पाये जाते है। यह मिट्टी पहाड़ी एवं पठारी क्षेत्र में पाये जाते है। यह मिट्टी काजू फसल के लिए सबसे अच्छी मानी जाती है। इसमें लौह अॉक्साइड एवं अल्यूमिनियम ऑक्साइड की मात्रा अधिक होती है, लेकिन इस मिट्टी में नाइट्रोजन, फास्फोरस, पोटास एवं चूना की कमी होती है।
इस मिट्टी की भी रंग लाल होती है। जब वर्षा होती है तब इस मिट्टी से चूना-पत्थर बहकर अलग हो जाती है, जिसके कारण यह मिट्टी सुखने पर लोहे के समान कड़ा हो जाती है। नोट ये मिट्टी सबसे ज्यादा केरल में पाई जाती है
पर्वतीय मिट्टी
पर्वतीय मिट्टी में कंकड़ एवं पत्थर की मात्रा अधिक होती है। पर्वतीय मिट्टी में भी पोटाश, फास्फोरस एवं चूने की कमी होती है। पहाड़ी क्षेत्र में खास करके बागबानी कृषि होती है। पहाड़ी क्षेत्र में ही झूम खेती होती है। झूम खेती सबसे ज्यादा नागालैंड में की जाती है। पर्वतीय क्षेत्र में सबसे ज्यादा गरम मसाले की खेती की जाती है।
शुष्क एवं मरूस्थलीय मिट्टी
शुष्क एवं मरूस्थलीय मिट्टी में घुलनशील लवण एवं फास्फोरस की मात्रा अधिक होती है। इस मिट्टी में नाइट्रोजन एवं कार्बनिक तत्व की मात्रा कम होती है। यह मिट्टी तेलहन के उत्पादन के लिए अधिक उपर्युक्त मानी जाती है। जल की व्यवस्था होने के बाद मरूस्थलीय मिट्टी में भी अच्छी फसल की उत्पादन होती है। इस मिट्टी में तिलहन के अलावा ज्वार, बाजरा एवं रागी की खेती होती है। यह सबसे कम उपजाऊ होती है |
लवणीय मिट्टी या क्षारीय मिट्टी
लवणीय मिट्टी को क्षारीय मिट्टी, रेह मिट्टी, उसर मिट्टी एवं कल्लर मिट्टी के नाम से जाना जाता है। क्षारीय मिट्टी वैसे क्षेत्र में पाये जाते हैं, जहाँ पर जल की निकास की सुविधा नहीं होती है। वैसे क्षेत्र की मिट्टी में सोडियम, कैल्सियम एवं मैग्नीशियम की मात्रा बढ़ जाती है, जिससे वह मिट्टी क्षारीय हो जाती है। क्षारीय मिट्टी का निर्माण समुद्रतटीय मैदान में अधिक होती है। इसमें नाइट्रोजन की मात्रा कम होती है।
जैविक मिट्टी (पीट मिट्टी)
जैविक मिट्टी को दलदली मिट्टी के नाम से जाना जाता है। भारत में दलदली मिट्टी का क्षेत्र केरल, उत्तराखंड एवं पश्चिम बंगाल में पाये जाते है। दलदली मिट्टी में भी फॉस्फोरस एवं पोटाश की मात्रा कम होती है, लेकिन लवण की मात्रा अधिक होती है। दलदली मिट्टी भी फसल के उत्पादन के लिए अच्छी मानी जाती है।
कृष्य भूमि
देखें, कृष्य भूमि (arable soil)
इमामबाड़े
इमामबाड़ा या इमाम-बारगाह (इमाम का दरबार) वह स्थान है जो शिया मुसलमानों द्वारा उनके तीसरे इमाम हुसैन इब्ने अली की शहादत को याद करने और उसका दुःख मनाने हेतु बनाया जाता है ! इमामबारगाह में हुसैन इब्ने अली की शहादत से संबंधित प्रतीकात्मक वस्तुएं जैसे ताज़िया अर्थात् इमाम हुसैन के मज़ार की प्रतिकृति, अलम, ताबूत एवं व्याख्यान हेतु मिम्बर इत्यादि रखा जाता है ! इमामबारगाह या इमामबाड़ा एक इमारत होती है जिसमें एक बड़ा हाल तथा एक छोटा और तीन तरफ से घिरा हुआ और हाल की अपेक्षाकृत ऊंचे तल वाला कमरा जिसे शाहनशीं अर्थात् वह कमरा जहां इमाम हुसैन के प्रतीक सुसज्जित करके दर्शन हेतु रखे जाते हैं, होते हैं ! इमामबारगाह में शोक सभाओं जिन्हें मजलिस कहा जाता है, एवं शोकगीतों जिनको नौहा कहते हैं , का आयोजन होता है ! जिन्हें सुनकर लोग रोते हैं और मातम इत्यादि करते हैं !
इमामबारगाह की एक विशेषता ये भी है कि इसमें कोई भी व्यक्ति जो किसी भी धर्म या सम्प्रदाय का व्यक्ति प्रवेश कर सकता है और इन आयोजनों में स्वतंत्र रूप से भाग ले सकता है ! किसी को भी उसके धर्म या सम्प्रदाय के आधार पर रोका नहीं जा सकता ! मजलिस के उपरांत सभी श्रद्धालुओं को अजादार यानी "दुख मनाने वाला" कहा जाता है और यहां सभी के अधिकार बराबर होते हैं ! सभी को इमाम हुसैन के प्रतीकों को छूने, दर्शन करने और मजलिस के उपरांत प्रसाद जिसे तबर्रुक कहा जाता है, प्राप्त करने का अधिकार होता है !
संसार के कई भागों में इमामबारगाह वास्तुकला का अतुलनीय नमूना हैं !
छायावाद के कवियों का राष्ट्रीय काव्य
छायावाद के कवियों का राष्ट्रवादी काव्य
अपना नाम प्रचारित किये बगैर महादेवी ने जहां अपने प्रारम्भिक काव्य-काल में राष्ट्रीय जागरण की कवितायें लिखीं, वहीं प्रसाद, निराला और पन्त भी पीछे नहीं रहे. यद्यपि इन कवियों का प्रमुख काव्य स्वर राष्ट्रीय चेतना का न होकर काव्य की भाषा एवंम अन्तःकरण के भावों के संस्कार का था, तथापि छायावाद काल में हम हिन्दी के सर्वश्रेष्ठ राष्ट्रवादी गीतों को देखते हैं। हिमाद्रि-तुंग-श्रृंग से प्रबुद्ध शुद्ध भारती, स्वयंप्रभा समुज्ज्वला स्वतंत्रता पुकारती - ('प्रसाद'), भारति जय विजय करे (निराला), जय जन भारत जन मन अभिमत (पन्त), मस्तक देकर हम आज खरीदेंगे ज्वाला (महादेवी). कवियों का एक ऐसा स्वतंत्र वर्ग भी था जिसका प्रमुख स्वर राष्ट्रीय जागरण ही रहा. इसके प्रमुख कवि हैं सुभद्राकुमारी चौहान (खूब लड़ी मर्दानी वो तो झांसी वाली रानी थी), माखनलाल चतुर्वेदी (हिमकिरीटिनी, हिमतरंगिणी), रामधारीसिंह 'दिनकर' (रेणुका, १९३५), सियारामशरण गुप्त, बालकृष्ण शर्मा 'नवीन' इत्यादि. क्रांतिकारी वीरों जैसे रामप्रसाद बिस्मिल (सरफरोशी की तमान्ना अब हमारे दिल में है) ने भी अमर गीतों की रचना करी है, जिनकी संख्या भले ही इनी-गिनी रही हो, पर उनकी लोकप्रियता इतनी व्यापक रही कि उनके महत्त्व से इनकार नहीं किया जा सकता.
मंड्लेम्, जूपाडु बंग्ला मण्डल
मंड्लेम्, जूपाडु बंग्ला मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मोहनूर
मोहनूर (Mohanur) भारत के तमिल नाडु राज्य के नामक्कल ज़िले में स्थित एक शहर है। यह कावेरी नदी के किनारे बसा हुआ है।
कच्ची बिरयानी
कच्ची बिरयानी एक हैदराबादी व्यंजन है।
राजस्थान रत्न
राजस्थान रत्न, राजस्थान सरकार द्वारा दिया जाने वाला सर्वोच्च पुरस्कार है, जो 2012 से प्रारंभ हुआ। 2016 का राजस्थान रत्न पुरस्कार डॉ मंजुल भार्गव (गणित के प्रोफेसर) को दिया गया।
2019 में 17 बड़ी कम्पनीयो को यह पुरस्कार दिया गया । इसका आयोजन जयपुर में किया गया।
2022 में 6 विभूतियों को पुरस्कार दिया गया >भारत के पूर्व मुख्य न्यायाधीश आरएम लोढ़ा >दलवीर भंडारी >अनिल अग्रवाल >एलएन मित्तल >केसी माली >शीन काफ निज़ाम
हिंगणी
हिंगणी (Hingni) भारत के महाराष्ट्र राज्य के वर्धा ज़िले में स्थित एक गाँव है।
दाकोप उपज़िला
दाकोप उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह खुलना विभाग के  खुलना ज़िले का एक उपजिला है, जिसमें, कुल 15 उपज़िले हैं। यह बांग्लादेश की राजधानी ढाका से दक्षिण-पश्चिम की दिशा में अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।
अवस्थिति
दाकोप उपजिला बांग्लादेश के दक्षिण-पश्चिमी भाग में, खुलना विभाग के  खुलना जिले  में, खुलना शहर के निकट स्थित है।
बाहरी कड़ियाँ
श्रेणी:खुलना विभाग के उपजिले
पानीपत सिटी विधानसभा निर्वाचन क्षेत्र, हरियाणा
पानीपत सिटी विधानसभा निर्वाचन क्षेत्र, हरियाणा हरियाणा के पानीपत जिले में स्थित एक विधान सभा क्षेत्र है। यह करनाल लोक सभा निर्वाचन क्षेत्र के अन्तर्गत आता है।
नाकेटपुरी खुर्द, मुरादाबाद (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
एक साल
एक साल 1957 में बनी हिन्दी भाषा की चलचित्र है। इसमें अशोक कुमार, मधुबाला, महमूद, जॉनी वॉकर आदि कलाकार हैं। इसमें संगीत रवि का है।
संक्षेप
बॉम्बे में रहने वाली ऊषा सिन्हा (मधुबाला) अपने विधुर पिता, सेवानिवृत्त कर्नल के साथ समृद्ध जीवन शैली में रहती है। लखनऊ में अपनी नानी के जन्मदिन के उत्सव के दौरान, उसे कोई रिझाने का प्रयास करता है लेकिन वह उसे नजरअंदाज कर देती है। उसे वह फिर टैक्सी में और फिर बॉम्बे में उसके अपने घर में भी मिलता है। उसे पता चलता है कि उसका नाम सुरेश (अशोक कुमार) है, जिसे उसके पिता ने मैनेजर के रूप में काम पर रखा है। आखिरकार वह और सुरेश दोनों एक दूसरे के प्यार में पड़ जाते हैं।
सुरेश ऊषा की बहुत परवाह करता है। यह सुनिश्चित करने के लिये कि सब कुछ ठीक है, वह उसे मेडिकल जांच के लिए एक डॉक्टर के पास ले जाता है। वहाँ पता चलता है कि उसे ब्रेन ट्यूमर है और उसकी एक साल से ज्यादा जीने की उम्मीद नहीं है। ऊषा को यह नहीं पता कि सुरेश उससे बिल्कुल भी प्यार नहीं करता है, क्योंकि उसका सच्चा प्यार रजनी नाम की एक लखनऊ की रहने वाली महिला है। वह यहाँ सिर्फ उनका विश्वास जीतने के लिए आया है, ताकि वह उन सभी को लूटने में सफल हो सके।
दम का मुर्ग
दम का मुर्ग एक हैदराबादी व्यंजन है।
महाभारत भाग २२
यदुकुल का संहार
महाभारत के युद्ध के पश्चात् सान्तवना देने के उद्देश्य से भगवान श्री कृष्णचन्द्र जी गांधारी के पास गये। गांधारी अपने सौ पुत्रों के मृत्यु के शोक में अत्यंत व्याकुल थी। भगवान श्री कृष्णचन्द्र को देखते ही गांधारी ने क्रोधित होकर उन्हें श्राप दे दिया कि तुम्हारे कारण से जिस प्रकार से मेरे सौ पुत्रों का आपस में लड़ कर के नाश हुआ है उसी प्रकार तुम्हारे यदुवंश का भी आपस में एक दूसरे को मारने के कारण नाश हो जायेगा। भगवान श्री कृष्णचन्द्र ने माता गांधारी के उस श्राप को पूर्ण करने के लिये यदुवंशीओं की मति को फेर दिया। एक दिन अहंकार के वश में आकर कुछ यदुवंशी बालकों ने दुर्वासा ऋषि का अपमान कर दिया। इस पर दुर्वासा ऋषि ने शाप दे दिया कि यदु वंश का नाश हो जाये। उनके शाप के प्रभाव से यदुवंशी पर्व के दिन प्रभास क्षेत्र में आये। पर्व के हर्ष में उन्होंने अति नशीली मदिरा का पान कर लिया और मतवाले हो कर एक दूसरे को मारने लगे। इस तरह से भगवान श्री कृष्णचन्द्र को छोड़ कर एक भी यदु जीवित न बचा। इस घटना के बाद भगवान श्री कृष्णचन्द्र महाप्रयाण कर के स्वधाम चले जाने के विचार से सोमनाथ के पास वन में एक पीपल के वृक्ष के नीचे बैठ कर ध्यानस्थ हो गये। जरा नामक एक बहेलिये ने भूलवश उन्हें हिरण समझ कर विषयुक्त बाण चला दिया जो के उनके पैर के तलुवे में जाकर लगा और भगवान श्री कृष्णचन्द्र स्वधाम को पधार गये।
पाण्डवों का स्वर्गगमन
श्रीकृष्णचन्द्र से मिलने के लिये तथा भविष्य का कार्यक्रम निश्चित करने के लिये अर्जुन द्वारिकापुरी गये थे। जब उन्हें गये कई महीने व्यतीत हो गये तब एक दिन धर्मराज युधिष्ठिर को विशेष चिन्ता हुई। वे भीमसेन से बोले – “हे भीमसेन! द्वारिका का समाचार लेकर भाई अर्जुन अभी तक नहीं लौटे। और इधर काल की गति देखो, सम्पूर्ण भूतों में उत्पात होने लगे हैं। नित्य अपशकुन होते हैं। आकाश में उल्कापात होने लगे हैं और पृथ्वी में भूकम्प आने लगे हैं। सूर्य का प्रकाश मध्यम सा हो गया है और चन्द्रमा के इर्द गिर्द बारम्बार मण्डल बैठते हैं। आकाश के नक्षत्र एवं तारे परस्पर टकरा कर गिर रहे हैं। पृथ्वी पर बारम्बार बिजली गिरती है। बड़े बड़े बवण्डर उठ कर अन्धकारमय भयंकर आंधी उत्पन्न करते हैं। सियारिन सूर्योदय के सम्मुख मुँह करके चिल्ला रही हैं। कुत्ते बिलाव बारम्बार रोते हैं। गधे, उल्लू, कौवे और कबूतर रात को कठोर शब्द करते हैं। गौएँ निरंतर आँसू बहाती हैं। घृत में अग्नि प्रज्जवलित करने की शक्ति नहीं रह गई है। सर्वत्र श्रीहीनता प्रतीत होती है। इन सब बातों को देख कर मेरा हृदय धड़क रहा है। न जाने ये अपशकुन किस विपत्ति की सूचना दे रहे हैं। क्या भगवान श्रीकृष्णचन्द्र इस लोक को छोड़ कर चले गये या अन्य कोई दुःखदाई घटना होने वाली है?”
धर्मराज युधिष्ठिर के प्रश्नों के बौछार से अर्जुन और भी व्याकुल एवं शोकाकुल हो गये, उनका रंग फीका पड़ गया, नेत्रों से अविरल अश्रुधारा बहने लगी, हिचकियाँ बँध गईं, रुँधे कण्ठ से उन्होंने कहा – “हे भ्राता! हमारे प्रियतम भगवान श्रीकृष्णचन्द्र ने हमें ठग लिया, वे हमें त्याग कर इस लोक से चले गये। जिनकी कृपा से मेरे परम पराक्रम के सामने देवता भी सिर नहीं उठाते थे मेरे उस परम पराक्रम को भी वे अपने साथ ले गये, प्राणहीन मुर्दे जैसी गति हो गई मेरी। मैं द्वारिका से भगवान श्रीकृष्णचन्द्र की पत्नियों को हस्तिनापुर ला रहा था किन्तु मार्ग में थोड़े से भीलों ने मुझे एक निर्बल की भाँति परास्त कर दिया। मैं उन अबलाओं की रक्षा नहीं कर सका। मेरी वे ही भुजाएँ हैं, वही रथ है, वही घोड़े हैं, वही गाण्डीव धनुष है और वही बाण हैं जिन से मैंने बड़े बड़े महारथियों के सिर बात की बात में उड़ा दिये थे। जिस अर्जुन ने कभी अपने जीवन में शत्रुओं से मुहकी नहीं खाई थी वही अर्जुन आज कायरों की भाँति भीलों से पराजित हो गया। उनकी सम्पूर्ण पत्नियों तथा धन आदि को भील लोग लूट ले गये और मैं निहत्थे की भाँति खड़ा देखता रह गया। उन भगवान श्रीकृष्णचन्द्र के बिना मेरी सम्पूर्ण शक्ति क्षीण हो गई है।
“आपने जो द्वारिका में जिन यादवों की कुशल पूछी है, वे समस्त यादव ब्राह्मणों के श्राप से दुर्बुद्धि अवस्था को प्राप्त हो गये थे और वे अति मदिरा पान कर के परस्पर एक दूसरे को मारते मारते मृत्यु को प्राप्त हो गये। यह सब उन्हीं भगवान श्रीकृष्णचन्द्र की लीला है।”
अर्जुन के मुख से भगवान श्रीकृष्णचन्द्र के स्वधाम गमन और सम्पूर्ण यदुवंशियों के नाश का समाचार सुन कर धर्मराज युधिष्ठिर ने तुरन्त अपना कर्तवय निश्चित कर लिया और अर्जुन से बोले – “हे अर्जुन! भगवान श्रीकृष्णचन्द्र ने अपने इस लौकिक शरीर से इस पृथ्वी का भार उतार कर उसे इस प्रकार त्याग दिया जिस प्रकार कोई काँटे से काँटा निकालने के पश्चात उन कोनों काँटों को त्याग देता है। अब घोर कलियुग भी आने वाला है। अतः अब शीघ्र ही हम लोगों को स्वर्गारोहण करना चाहिये।” जब माता कुन्ती ने भगवान श्रीकृष्णचन्द्र के स्वधाम गमन का समाचार सुना तो उन्होंने भगवान श्रीकृष्णचन्द्र में अपना ध्यान लगा कर शरीर त्याग दिया।
धर्मराज युधिष्ठिर ने अपने महापराक्रमी पौत्र परीक्षित को सम्पूर्ण जम्बूद्वीप का राज्य देकर हस्तिनापुर में उसका राज्याभिषेक किया और शूरसेन देश का राजा बनाकर मथुरापुरी में अनिरुद्ध के पुत्र बज्र का राजतिलक किया। तत्पश्चात् परमज्ञानी युधिष्ठिर ने प्रजापति यज्ञ किया और भगवान श्रीकृष्णचन्द्र में लीन होकर सन्यास ले लिया। उन्होंने मान, अपमान, अहंकार तथा मोह को त्याग दिया और मन तथा वाणी को वश में कर लिया। सम्पूर्ण विश्व उन्हें ब्रह्म रूप दृष्टिगोचर होने लगा। उन्होंने अपने केश खोल दिये, राजसी वस्त्राभूषण त्याग कर चीर वस्त्र धारण कर के और अन्न जल का परित्याग करके मौनव्रत धारण कर लिया। इतना करने के बाद बिना किसी की ओर दृष्टि किये घर से बाहर उत्तर दिशा की ओर चल दिये। राजा संसार की अनित्यता का विचार करके द्रौपदी तथा भाइयों को साथ ले हिमालय की तरफ महाप्रस्थान के पथ पर अग्रसर हुए। उस महापथ में क्रमश: द्रौपदी, सहदेव, नकुल, अर्जुन और भीमसेन एक-एक करके गिर पड़े। इससे राजा शोकमग्न हो गये। तदनन्तर वे इन्द्र के द्वारा लाये हुए रथ पर आरूढ़ हो (दिव्य रूप धारी) भाइयों सहित स्वर्ग को चले गये। वहाँ उन्होंने दुर्योधन आदि सभी धृतराष्ट्रपुत्रों को देखा। तदनन्तर (उन पर कृपा करने के लिये अपने धाम से पधारे हुए) भगवान वासुदेव का भी दर्शन किया इससे उन्हें बड़ी प्रसन्नता हुईं यह मैंने तुम्हें महाभारत का प्रसंग सुनाया है। जो इसका पाठ करेगा, वह स्वर्गलोक में सम्मानित होगा।
स्रोत
सुखसागर के सौजन्य से
मेलेकाइट ग्रीन
मेलेकाइट ग्रीन एक कार्बनिक यौगिक है।
आयात प्रतिस्थापन
आयात प्रतिस्थापन औद्योगिकीकरण (ISI) एक व्यापार और आर्थिक नीति है जो घरेलू उत्पादन के साथ विदेशी आयात को बदलने की वकालत करती है। आई॰एस॰आई॰ इस आधार पर आधारित है कि किसी देश को औद्योगिक उत्पादों के स्थानीय उत्पादन के माध्यम से अपनी विदेशी निर्भरता को कम करने का प्रयास करना चाहिए। यह शब्द मुख्य रूप से 20 वीं शताब्दी की विकास अर्थशास्त्र नीतियों को संदर्भित करता है, हालाँकि 18 वीं शताब्दी के बाद से फ्रेडरिक लिस्ट और अलेक्जेंडर हैमिल्टन जैसे अर्थशास्त्रियों द्वारा इसकी वकालत की गई है।
ग्लोबल साउथ में देशों द्वारा आंतरिक बाजार के निर्माण के माध्यम से विकास और आत्मनिर्भरता के इरादे से आई॰एस॰आई॰ की नीतियों को लागू किया गया है। ISI राज्य के आर्थिक विकास, राष्ट्रीयकरण, महत्वपूर्ण उद्योगों (कृषि, बिजली उत्पादन, इत्यादि) की सब्सिडी, कराधान और अत्यधिक संरक्षणवादी व्यापार नीतियों के माध्यम से काम करता है। 1980 और 1990 के दशक में विकासशील देशों द्वारा आईएमएफ और विश्व बैंक के वैश्विक बाजार संचालित उदारीकरण के अपने संरचनात्मक समायोजन कार्यक्रमों पर जोर देने के कारण आयात प्रतिस्थापन औद्योगीकरण को धीरे-धीरे विकासशील देशों द्वारा छोड़ दिया गया था। लैटिन अमेरिकी विकास के संदर्भ में, "लैटिन अमेरिकी संरचनावाद" शब्द का अर्थ 1950 से 1980 तक कई लैटिन अमेरिकी देशों में आयात प्रतिस्थापन औद्योगिकीकरण के युग से है। लैटिन अमेरिकी संरचनावाद और आई.एस.आई. के पीछे सिद्धांत राउल प्रीबिश, हंस सिंगर, सेलसो फर्टाडो और अन्य संरचनात्मक आर्थिक विचारकों के कार्यों में आयोजित किए गए थे, और लैटिन अमेरिका और कैरेबियन (यू.एन.ई.सी.एल.ए.सी.) के लिए संयुक्त राष्ट्र आर्थिक आयोग के निर्माण के साथ प्रमुखता प्राप्त की थी। जबकि ISI या लैटिन अमेरिकी संरचनावाद के पीछे सिद्धांतवादी सजातीय नहीं थे और आर्थिक विचारधारा के एक विशेष स्कूल से संबंधित नहीं थे, ISI और लैटिन अमेरिकी संरचनावाद और सिद्धांतकारों ने इसके आर्थिक ढाँचे को विकसित किया जो एक राज्य-निर्देशित, केंद्रीय रूप से नियोजित एक बुनियादी आम धारणा को साझा करते थे। आर्थिक विकास का रूप। शिशु उद्योग के तर्क के माध्यम से सरकारी खर्च के माध्यम से राज्य-प्रेरित औद्योगिकीकरण को बढ़ावा देने के लिए, आई.एस.आई. और लैटिन अमेरिकी संरचनावादी विकास के दृष्टिकोण व्यापक रूप से केनेसियन, कम्युनिस्ट और समाजवादी आर्थिक विचार की एक विस्तृत श्रृंखला से प्रभावित हैं। आई.एस.आई. अक्सर निर्भरता सिद्धांत से जुड़ा और जुड़ा हुआ है, हालाँकि बाद के लोगों ने उपनिवेशवाद, यूरोपीवाद और नवउदारवाद के ऐतिहासिक प्रभावों के माध्यम से पारंपरिक रूप से अविकसितता की उत्पत्ति को संबोधित करने के लिए पारंपरिक रूप से एक व्यापक मार्क्सवादी समाजशास्त्रीय ढांचे को अपनाया है।
भन्याडी, गंगोलीहाट तहसील
भन्याडी, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मेलेथियोन
मेलेथियोन एक कार्बनिक यौगिक है।
छेदा लाल चौधरी
छेदा लाल चौधरी,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के खीरी जिले के 72 - पौला विधान सभा निर्वाचन क्षेत्र से कांग्रेस की ओर से चुनाव में भाग लिया।
बघारे बैंगन
बघारे बैंगन एक हैदराबादी व्यंजन है।
नया यमुना सेतु
नया यमुना सेतु, उत्तर प्रदेश के प्रयागराज में यमुना नदी पर बना नया सेतु है। इसका निर्माण सन २००४ के अन्त में किया गया था ताकि नैनी सेतु पर भीड़ कम किया जा सके।
नववा नगला, मुरादाबाद (मुरादाबाद)
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
नौडी-ढाईज्यूली-२, थलीसैंण तहसील
नौडी-ढाईज्यूली-२, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
आष्टी, वर्धा
आष्टी (Ashti) भारत के महाराष्ट्र राज्य के वर्धा ज़िले में स्थित एक नगर है।
नामगिरिपेट्टइ
नामगिरिपेट्टइ (Namagiripettai) भारत के तमिल नाडु राज्य के नामक्कल ज़िले में स्थित एक शहर है।
खटीमा तहसील
खटीमा तहसील भारत के उत्तराखंड राज्य में उधम सिंह नगर जनपद की एक तहसील है। उधम सिंह नगर जनपद के पूर्वी भाग में स्थित इस तहसील के मुख्यालय खटीमा नगर में स्थित हैं। इसके पूर्व में नेपाल, पश्चिम में सितारगंज तहसील, उत्तर में चम्पावत जनपद की श्री पूर्णागिरी तहसील, तथा दक्षिण में उत्तर प्रदेश राज्य का पीलीभीत जिला है।
ढाके की मलमल (1956 फ़िल्म)
ढाके की मलमल 1956 में बनी हिन्दी भाषा की फिल्म है।
सैन ब्रूनो, कैलिफोर्निया
सेन ब्रूनो 1914 में शामिल सैन मेटो काउंटी, कैलिफोर्निया, संयुक्त राज्य अमेरिका में एक शहर है। 2010 संयुक्त राज्य अमेरिका की जनगणना में जनसंख्या 41,114 थी।  शहर दक्षिण सैन फ्रांसिस्को और मिलब्रेय, सैन फ्रांसिस्को अंतर्राष्ट्रीय हवाई अड्डे और गोल्डन गेट राष्ट्रीय कब्रिस्तान के बीच है, और लगभग12 mi दक्षिण में है
भूगोल
शहर दक्षिण सैन फ्रांसिस्को और मिलब्रेय, सैन फ्रांसिस्को अंतर्राष्ट्रीय हवाई अड्डे और गोल्डन गेट राष्ट्रीय कब्रिस्तान के बीच है, और लगभग12 mi शहर के दक्षिण में सैन फ्रांसिस्को है।
संयुक्त राज्य अमेरिका की जनगणना ब्यूरो के अनुसार, शहर का कुल क्षेत्रफल है5.5 sqmi, यह सब जमीन पर। यह शहर सैन फ्रांसिस्को खाड़ी सांताक्रूज़ पर्वत की तलहटी में स्थित अधिकांश समतल तराई क्षेत्रों से फैलता है, जो कि बढ़कर600 ft क्रस्टमूर में समुद्र के स्तर से ऊपर और पोर्टोला हाइलैंड्स में समुद्र के स्तर से अधिक 700 ft से अधिक है।  सैन ब्रूनो सिटी हॉल समुद्र तल से 41 फीट (12.5 मीटर) की ऊँचाई पर स्थित है।
मिल्स पार्क, क्रिएस्टमूर, और रोलिंगवुड के भाग बहुत पहाड़ी हैं, जिनमें घाटी और खड्ड हैं।  क्रीक्स, उनमें से कई अब पुलिया में, झरनों से सैन फ्रांसिस्को खाड़ी की ओर बहते हैं।  स्काईलाइन बुलेवर्ड के पश्चिम में और शहर की सीमा के बाहर सैन एंड्रियास लेक है, जिसे सैन एंड्रियास फॉल्ट से इसका नाम मिला है।  यह झील सैन फ्रांसिस्को जल विभाग द्वारा उपयोग किए जाने वाले कई जलाशयों में से एक है, जो सैन ब्रेटो पश्चिम  I-280] सहित सैन फ्रांसिस्को और सैन मैटेओ काउंटी में कई समुदायों को पानी प्रदान करता है।
बिरयानी नवाबी
बिरयानी नवाबी एक हैदराबादी व्यंजन है।
मनोकामना मन्दिर
मनोकामना/मनकामना भगवति गोरखा में स्थित मनोकामना मन्दिर भी एक महत्वपूर्ण देवीस्थान शक्तिपीठ माना जाता है। मन कि कामना पूरी होती है ऐसा माने जाने के कारण इस भगवती का नाम मनोकामना पड़ गया। राम शाह की रानी स्वयं मनोकामना भगवती का अवतार थीं यह जनविश्वास है। दशहरे में पूजा करने आने वाले श्रद्धालुओं कि बहुत बड़ी भीड़ लगती है। यहाँ प्रत्येक अष्टमी के दिन बली चढ़ाने की परंपरा है। मनोकामना के दर्शन से मनोकांक्षा पूरी होती है ऐसा धार्मिक विश्वास छ। manokamna Mandir jaane ka Rasta nautanva se hai nautanva se FIR Nepal mein bhairhawa se bhansar kara kar manokamna Mandir pahunchkar FIR vahan se Keval kar se Jaate Hain
पता
मनोकामना मन्दिर, गोर्खा जिला मुख्यालय से दक्षिणपुर्वी भाग कि ओर अवस्थीत है। यह मन्दिर गोर्खा के मुख्यालय पोखरीथोक बाजार से १२ किलोमिटर दक्षिण, तनहू के आबुखैरेनी से ५ किलोमिटर पूर्व और चितवन के मुग्लिन से २६ किलोमिटर उत्तर में अवस्थित है। समुद्री सतह से १३०३ मिटर के ऊँचाई पर अवस्थित यह मन्दिर के परिसर से दक्षिण के तरफ महाभारत झील और छिम्केश्वरी डाँडा के साथ हि उत्तरी भाग में अन्नपुर्ण हिमालय और मनास्लु हिमालय कि चोटियां देखी जा सकती है। मन्दिर प्रांगण से सुर्यादय और सुर्यास्त का मनमोहक दृष्य देखा जा सकता है।।
कैसे जायें
मनकामना मंदिर जाने के लिए काठमांडू से पोखरा वाले रास्ते पर जाएं और मुगलिंग से 26 किलोमीटर पहले उत्तर कर सड़क किनारे ही मनोकामना देवी के मंदिर का प्रवेश द्वार है। बुटबल से मुगलिंग पहुंचे और फिर काठमांडू के रास्ते पर 26 किलोमीटर आगे बढ़े मनकामना मंदिर का प्रवेश द्वार मिलेगा। वहीं से रोपवे से मनकामना मंदिर जा सकते हैं
मन्दिर का इतिहास
मंदिर का इतिहास बहुत ही पुराना है यहां पर हर इच्छा पूरी होती है देश बिदेश से लाखों श्रद्धालु यहां पर शिश झुकाने आते हैं
बाहरी कड़ियाँ
मनकामना मंदिर नेपाल
पडिया नगला अहतमाली, मुरादाबाद (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
गुरु नानक इंस्टीट्यूट ऑफ होटल मैनेजमेंट
गुरु नानक इंस्टीट्यूट ऑफ होटल मैनेजमेंट, (en: Guru Nanak Institute of Hotel Management) जिसे GNIHM कोलकाता के नाम से भी जाना जाता है, कोलकाता में स्थित एक भारतीय आतिथ्य प्रबंधन स्कूल है। यह 2005 में स्थापित किया गया था, यह मौलाना अबुल कलाम आज़ाद प्रौद्योगिकी विश्वविद्यालय और होटल प्रबंधन और खानपान प्रौद्योगिकी के लिए राष्ट्रीय परिषद से संबद्ध है, और तकनीकी शिक्षा के लिए अखिल भारतीय परिषद द्वारा अनुमोदित है।
रशीदा बी
रशीदा बी भोपाल की एक भारतीय कार्यकर्ता हैं। उन्हें 2004 में चंपा देवी शुक्ला के साथ गोल्डमैन पर्यावरण पुरस्कार से सम्मानित किया गया था। दोनों ने 1984 की भोपाल आपदा के बचे हुए पीड़ितों के लिए न्याय के लिए संघर्ष किया है, जब 20,000 लोग मारे गए थे, और आपदा के लिए जिम्मेदार लोगों के खिलाफ अभियान और मुकदमे का आयोजन किया था।
गुरु नानक इंस्टीट्यूट ऑफ होटल मैनेजमेंट
शिक्षा
GNIHM के शैक्षणिक कार्यक्रम हैं जो प्रबंधन कौशल के साथ आतिथ्य उद्योग के सभी पहलुओं से व्यावहारिक तत्वों को जोड़ते हैं। यह अपने विभिन्न कार्यक्रमों (स्नातक, परास्नातक और स्नातकोत्तर डिप्लोमा) के माध्यम से छात्रों को क्षेत्र में वरिष्ठ पदों के लिए तैयार करता है।
रशीदा बी
भोपाल गैस काण्ड
रशीदा बी ने चंपा देवी शुक्ला के साथ, 1984 में कुख्यात भोपाल गैस त्रासदी के दोनों जीवित बचे लोग, डॉव केमिकल और उसकी सहायक यूनियन कार्बाइड के खिलाफ न्याय पाने के लिए एक अंतरराष्ट्रीय अभियान का नेतृत्व किया। 1999 में, अन्य पीड़ितों के साथ, उन्होंने यूनियन कार्बाइड के खिलाफ एक वर्ग-कार्रवाई का मुकदमा दायर किया। 2002 में, उन्होंने नई दिल्ली में 19 दिनों की भूख हड़ताल का आयोजन किया, जिसमें मांग की गई कि यूनियन कार्बाइड के पूर्व सीईओ वॉरेन एंडरसन को भोपाल में आपराधिक मुकदमे का सामना करना पड़े। उन्होंने डॉव से बचे लोगों और उनके बच्चों के लिए दीर्घकालिक स्वास्थ्य देखभाल प्रदान करने, पूर्व यूनियन कार्बाइड साइट को साफ करने और उन बचे लोगों को आर्थिक सहायता प्रदान करने का भी आह्वान किया जो अब बीमारी के कारण काम नहीं कर सकते हैं।
गुरु नानक इंस्टीट्यूट ऑफ होटल मैनेजमेंट
कार्यक्रमों
गुरु नानक इंस्टीट्यूट ऑफ होटल मैनेजमेंट होटल मैनेजमेंट, पाक कला, और आतिथ्य और वैश्विक प्रबंधन में परास्नातक के क्षेत्र में स्नातक, डिप्लोमा और स्नातकोत्तर कार्यक्रम प्रदान करता है।
रशीदा बी
पुरस्कार
2004 में भोपाल गैस त्रासदी की 20वीं वर्षगांठ पर, बी और शुक्ला को 19 अप्रैल को सैन फ्रांसिस्को, कैलिफोर्निया में एक समारोह में गोल्डमैन पर्यावरण पुरस्कार से सम्मानित किया गया। बी ने पुरस्कार राशि का उपयोग चिंगारी ट्रस्ट खोलने के लिए किया, जो दोष के साथ पैदा हुए बच्चों को चिकित्सा सहायता प्रदान करता है। इसमे 12 साल तक के 300 बच्चों को पंजीकृत हुए। हालांकि, जगह की कमी उन्हें एक दिन में केवल 60 बच्चों को समायोजित करने की अनुमति देती है। केंद्र में एक भाषण चिकित्सक, फिजियोथेरेपिस्ट, विशेष शिक्षक और डॉक्टर हैं। ट्रस्ट उन लोगों के लिए भी रोजगार प्रदान करता है जो बीमारी के कारण काम नहीं कर सकते हैं।
गुरु नानक इंस्टीट्यूट ऑफ होटल मैनेजमेंट
संदर्भ
<references group="" responsive="1">
रशीदा बी
व्यक्तिगत जीवन
बी केंद्र सरकार के प्रेस में काम करती है, जहां वह एक जूनियर बाइंडर है।
कैसियानो बेलिगत्ती
कैसियानो बेलिगत्ती कैथलिक कैपूचिन मिशनरी इटली के मचेराता नगर के रहने वाले हिन्दी के विद्वान थे। आरम्भ में इन्होंने तिब्बत में कार्य किया था। बाद में नेपाल होकर बिहार के बेतिया नगर में आ बसे। इन्होंने पटना में भी धर्म प्रचार का कार्य किया। पटना में रहकर इन्होंने अल्फाबेतुम ब्रम्हानिकुम का लैटिन भाषा में प्रणयन किया। इसका प्रकाशन सन १७७१ ईस्वी में हुआ। इसकी विशेषता यह है कि इसमें नागरी के अक्षर एवं शब्द सुन्दर टाइपों में मुद्रित हैं। ग्रियर्सन के अनुसार यह हिन्दी वर्णमाला सम्बन्धी श्रेष्ठ रचना है।
इस पुस्तक के अध्याय एक में स्वर, अध्याय दो में मूल व्यंजन, अध्याय तीन में व्यंजनों के उच्चारण के विशेष विवरण, अध्याय चार में व्यंजनों के साथ स्वरों का संयोग, अध्याय पाँच में स्वर-संयुक्त व्यंजन, अध्याय छह में संयुक्ताक्षर और उनके नाम, अध्याय सात में संयुक्ताक्षर की तालिका, अध्याय आठ में किस प्रकार हिन्दुस्तानी कुछ अक्षरों की कमी पूरी करते हैं, अध्याय नौ में नागरी या जनता की वर्णमाला, अध्याय दस में हिन्दुस्तानी वर्णमाला की लैटिन वर्णमाला के क्रम और उच्चारण के साथ तुलना, अध्याय ग्यारह में अरबी अंकों के साथ हिन्दुस्तानी अंकों और अक्षरों में संख्याएं तथा अध्याय बारह में अध्येताओं के अभ्यास के लिए कुछ प्रार्थनाएं भी हिन्दुस्तानी लिपि में दी गई हैं। इसमें लैटिन प्रार्थनाओं का हिन्दुस्तानी लिपि में केवल लिप्यंतरण मिलता है। अंत में हिन्दुस्तानी भाषा में हे पिता आदि प्रार्थनाएं अनूदित हैं। अध्याय नौ के अंतर्गत जनता की वर्णमाला पर प्रकाश डालते हुए लेखक ने लिखा है कि इस भाषा का नाम भाखा है और यह जन सामान्य के प्रयोग की भाषा है। इस रचना की भूमिका इटली की राजधानी रोम में क्रिश्चियन धर्म के प्रचारार्थ संस्था प्रोपगन्दा फीदे के अध्यक्ष योहन ख्रिस्तोफर अमादुसी ने लिखी। डॉ॰ जार्ज ग्रियर्सन ने इस भूमिका को बहुत महत्व दिया। भूमिका में हिन्दुस्तानी भाषा की सार्वदेशिक व्यवहार की भूमिका स्पष्ट रूप में प्रतिपादित है। इस भूमिका से यह स्पष्ट होता है कि सन १७७१ ईस्वी में भी नागरी लिपि में लिखी जनभाषा हिन्दी या हिन्दुस्तानी का राष्ट्रव्यापी प्रचार-प्रसार था। जो विदेशी उस समय भारत में व्यापार करने के लिए अथवा घूमने फिरने के लिए आते थे, वे भारत आने के पूर्व इसको सीखते थे तथा भारत के विभिन्न क्षेत्रों में इसके माध्यम से अपना कार्य सम्पन्न करते थे। इन तीन रचनाकृतियों का ऐतिहासिक महत्व बताते हुए इनके समेकित महत्व की डॉ॰ उदय नारायण तिवारी ने सारगर्भित विवेचना की है। इन तीनों रचनाओं को श्री मैथ्यु वेच्चुर ने लैटिन से हिन्दी में अनूदित किया है, जो स्वयं एक भाषाविद थे।
बरमटाना, अल्मोडा तहसील
बरमटाना, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रोहतक विधानसभा निर्वाचन क्षेत्र, हरियाणा
रोहतक विधानसभा निर्वाचन क्षेत्र, हरियाणा हरियाणा के रोहतक जिले में स्थित एक विधान सभा क्षेत्र है। यह रोहतक लोक सभा निर्वाचन क्षेत्र के अन्तर्गत आता है।
विधायक
इस क्षेत्र के वर्तमान विधायक भारत भूषण बत्रा हैं।
मंदगिरि, आदोनि मण्डल
मंदगिरि, आदोनि मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मुर्ग बादामी
मुर्ग बादामी एक हैदराबादी व्यंजन है।
छांगुर राम
छांगुर राम,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के आजमगढ़ जिले के 228 - बेला दौलताबाद विधान सभा निर्वाचन क्षेत्र से भा0क0पा0 की ओर से चुनाव में भाग लिया।
लिडन द्वीप
द्वीप या बर्फ़ का उभार
लिडन द्वीप हमेशा बर्फ़ से ढका रहता है। इसपर अध्ययन करने के बाद वैज्ञानिकों को शक़ है कि बर्फ़ के नीचे जो ज़मीन की सतह है वह समुद्र सतह से नीचे है। यानि सम्भव है कि यह द्वीप है ही नहीं बल्कि एक स्थान पर उठे हुए समुद्र के फ़र्श पर बर्फ़ का जमावड़ा है।
सैय्यद खालिद
सैय्यद खालिद (जन्म 21 अक्टूबर 1975) एक भारतीय पूर्व प्रथम श्रेणी क्रिकेटर हैं। वह अब अंपायर हैं और 2015-16 के रणजी ट्रॉफी में मैचों में खड़े थे।
शिवा केशवन
शिवा केशवन (जन्म 25 अगस्त 1981) 6 बार के ओलम्पिक खिलाड़ी तथा शीतकालीन ओलम्पिक खेलों में भारत के पहले ल्यूज खिलाड़ी हैं। उन्होंने पहली बार 1998 शीतकालीन ओलम्पिक में भाग लिया तथा 2018 शीतकालीन ओलम्पिक उनके जीवन का अंतिम ओलम्पिक होगा।
जॉन बार्थविक गिलक्राइस्ट
जॉन बार्थविक गिलक्राइस्ट (John Borthwick Gilchrist; जून 1759 – 1841) अथवा जे॰ बी॰ गिलक्रिस्ट, ईस्ट इंडिया कम्पनी के कर्मचारी एवं भारतविद थे। कलकत्ता के फोर्ट विलियम्स कॉलेज में इन्होने हिंदुस्तानी भाषा की पुस्तकें तैयार कराने का कार्य किया।
महत्त्व
गिलक्राइस्ट का महत्व इस दृष्टि से बहुत अधिक है कि शिक्षा माध्यम के रूप में इन्होंने हिन्दी का महत्व पहचाना। माक्विस बेलेज़ली ने अपने गर्वनर जनरल के कार्यकाल (1798-1805) में अंग्रेज प्रशासकों तथा कर्मचारियों को प्रशिक्षित करने तथा उन्हें भारतीय भाषाओं से परिचित कराने के लिए कलकत्ता में 4 मई सन् 1800 ई0 को फोर्ट विलियम कॉलेज की स्थापना की। सन् 1800 में कालेज के हिन्दुस्तानी विभाग के अध्यक्ष के रूप में गिलक्राइस्ट को नियुक्त किया गया। आप ईस्ट इंडिया कम्पनी में सहायक सर्जन नियुक्त होकर आए थे। उत्तरी भारत के कई स्थानों में रहकर इन्होंने भारतीय भाषाओं का ज्ञान प्राप्त किया। सन् 1800 ई0 में ही गिलक्राइस्ट के सहायक के रूप में लल्लू लाल की नियुक्ति सर्टिफिकेट मुंशी के पद पर हुई। गिलक्राइस्ट ने हिन्दी में पाठ्य पुस्तकें तैयार कराने की दिशा में प्रयास किया। गिलक्राइस्ट ने भारत में बहुप्रयुक्त भाषा रूप को ‘खड़ी बोली' की संज्ञा से अभिहित किया। ‘खड़ी बोली' को अपने भारत की खालिस या खरी बोली माना है। गिलक्राइस्ट ने इसको ‘प्योर स्टर्लिंग' माना तथा अपने कोश में Sterling का अर्थ किया है - Standard, Genuine. इसी भाषा रूप में गिलक्राइस्ट ने लल्लूलाल को लिखने का निर्देश प्रदान किया। लल्लूलाल ने अपने ग्रन्थ ‘प्रेमसागर' की भूमिका में लिखा है:-
‘‘ श्रीयुत गुनगाहक गुनियन-सुखदायक जान गिलकिरिस्त महाशय की आज्ञा से सम्वत् 1860 (अर्थात् सन् 1803 ई0) में श्री लल्लू जी लाल कवि ब्राह्मन गुजराती सहस्र अवदीच आगरे वाले ने जिसका सार ले, यामिनी भाषा छोड़, दिल्ली आगरे की खड़ी बोली में कह, नाम ‘प्रेमसागर' धरा''।
चेचाखाता
चेचाखाता (Chechakhata) भारत के पश्चिम बंगाल राज्य के आलिपुरद्वार ज़िले में स्थित एक नगर है।
कडलैयूर
कडलैयूर (Kadalaiyur) भारत के तमिल नाडु राज्य के तूतुकुड़ी ज़िले में स्थित एक गाँव है।
राज हठ (1956 फ़िल्म)
राज हठ 1956 में बनी हिन्दी भाषा की फिल्म है।
दालचा
दालचा एक हैदराबादी व्यंजन है।
दिघलिय़ा उपज़िला
दिघलिय़ा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह खुलना विभाग के  खुलना ज़िले का एक उपजिला है, जिसमें, कुल 15 उपज़िले हैं। यह बांग्लादेश की राजधानी ढाका से दक्षिण-पश्चिम की दिशा में अवस्थित है।
अवस्थिति
दिघलिय़ा उपजिला बांग्लादेश के दक्षिण-पश्चिमी भाग में, खुलना विभाग के  खुलना जिले  में, खुलना शहर के निकट स्थित है।
बाहरी कड़ियाँ
श्रेणी:खुलना विभाग के उपजिले
पीपलसाना अहतमाली, मुरादाबाद (मुरादाबाद)
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
सिद्धिदात्री
माँ दुर्गाजी की नौवीं शक्ति का नाम सिद्धिदात्री हैं। ये सभी प्रकार की सिद्धियों को देने वाली हैं। नवरात्र-पूजन के नौवें दिन इनकी उपासना की जाती है। इस दिन शास्त्रीय विधि-विधान और पूर्ण निष्ठा के साथ साधना करने वाले साधक को सभी सिद्धियों की प्राप्ति हो जाती है। सृष्टि में कुछ भी उसके लिए अगम्य नहीं रह जाता है। ब्रह्मांड पर पूर्ण विजय प्राप्त करने की सामर्थ्य उसमें आ जाती है।
श्लोक
सिद्धगन्धर्वयक्षाद्यैरसुरैरमसुरैरपि | सेव्यमाना सदा भूयात् सिद्धिदा सिद्धिदायिनी ||
सिद्धियां
मार्कण्डेय पुराण के अनुसार अणिमा, महिमा, गरिमा, लघिमा, प्राप्ति, प्राकाम्य, ईशित्व और वशित्व- ये आठ सिद्धियाँ होती हैं। ब्रह्मवैवर्त पुराण के श्रीकृष्ण जन्म खंड में यह संख्या अठारह बताई गई है। इनके नाम इस प्रकार हैं-
माँ सिद्धिदात्री भक्तों और साधकों को ये सभी सिद्धियाँ प्रदान करने में समर्थ हैं। देवीपुराण के अनुसार भगवान शिव ने इनकी कृपा से ही इन सिद्धियों को प्राप्त किया था। इनकी अनुकम्पा से ही भगवान शिव का आधा शरीर देवी का हुआ था। इसी कारण वे लोक में 'अर्द्धनारीश्वर' नाम से प्रसिद्ध हुए।
माँ सिद्धिदात्री चार भुजाओं वाली हैं। इनका वाहन सिंह है। ये कमल पुष्प पर भी आसीन होती हैं। इनकी दाहिनी तरफ के नीचे वाले हाथ में कमलपुष्प है।
प्रत्येक मनुष्य का यह कर्तव्य है कि वह माँ सिद्धिदात्री की कृपा प्राप्त करने का निरंतर प्रयत्न करे। उनकी आराधना की ओर अग्रसर हो। इनकी कृपा से अनंत दुख रूप संसार से निर्लिप्त रहकर सारे सुखों का भोग करता हुआ वह मोक्ष को प्राप्त कर सकता है।